**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 002666471 2024 08233 001 000 060 107 04 018**

**Датум: 20. 09. 2024. године**

**ЛАПОВО**

На основу члана 63. став 1. и 2. Закона о јавним предузећима („Службени гласник Републике Србије“, бр. 15/2016 и 88/2019), члана 46. тачка 5а) и 5б) Закона о локалној самоуправи („Службени гласник РС“, бр. 129/2007, 83/2014 - др. закон, 101/2016 - др. закон, 47/2018 и 111/2021 – др. закон), члана 37. тачака 9. и 53., а у вези са чланом 58. став 1. тачка 8. Статута општине Лапово („Службени општина Лапово“, број 2/19), Скупштина општине Лапово, на седници одржаној 20. септембра 2024. године, доноси

**ОДЛУКУ**

**о давању сагласности на** **Информацију о степену усклађености планираних и реализованих активности из Програма пословања ЈКСП „Морава“ Лапово**

**за период од 01. 01. 2024. до** **30. 06. 2024. године**

**Члан 1.**

Даје се сагласност на Информацију о степену усклађености планираних и реализованих активности из Програма пословања ЈКСП „Морава“ Лапово за период од 01. 01. 2024. до 30. 06. 2024. године.

**Члан 2.**

Ову Одлуку објавити у „Службеном гласнику општине Лапово“ и доставити Општинској управи, Одељењу за урбанизам, имовинско-правне и стамбено-комуналне послове и ЈКСП „Морава“ Лапово.

**ПРЕДСЕДНИЦА**

**Мирела Раденковић**

**Образложење**

Правни основ за доношење овог решења садржан је у одредбама члана 63. став 1. и 2. Закона о јавним предузећима које прописују да јавно предузеће доставља тромесечне извештаје о реализацији годишњег, односно трогодишњег програма пословања надлежном органу јединице локалне самоуправе, као и у одредбама члана 46. тачка 5а) и 5б) Закона о локалној самоуправи и члана 58. став 1. тачка 8) Статута општине Лапово којим је прописано да Општинско веће прати реализацију програма пословања јавних предузећа чији је оснивач Општина и подноси тромесечни извештај о раду јавних предузећа Скупштини општине, ради даљег извештавања у складу са законом којим се уређује правни положај јавних предузећа.

Такође, одредбама члана 29. Одлуке о усклађивању пословања Јавног предузећа „Морава“ Лапово са Законом о јавним предузећима је утврђено да је јавно предузеће дужно да Општинском већу доставља тромесечне извештаје о реализацији годишњег, односно трогодишњег програма пословања.

ЈКСП „Морава“ Лапово је у складу са наведеним одредбама, у циљу праћења реализације програма пословања предузећа, Општинском већу општине Лапово доставило Тромесечни извештај о степену реализације Програма пословања ЈКСП „Морава“ Лапово за период од 01.01.2024. до 30. 06. 2024. године (други квартал), који је усвојио Надзорни одбор на седници одржаној дана 26. јуна 2024. године, Одлуком бр. 1928-1. Извештај је израђен у складу са Правилником о oбрасцима тромесечних извештаја о реализацији годишњег, односно трогодишњег програма пословања јавних предузећа („Службени гласник Републике Србије“, број 36/2016 и 131/2021).

Извештај за други квартал 2024. године садржи образложење пословања у смислу пружених услуга и радова које је предузеће извршавало у оквиру својих делатности, приказ прихода и расхода, трошкова запослених, као и податке о потраживањима и обавезама предузећа. Сходно датом закључку потребно је, у краћим временским интервалима, планирати месечне обиме пружања услуга и извођења радова, одмеравати приходе и расходе, предвиђати околности које могу бити ризичне и настојати да се отклоне.

Општинско веће општине Лапово је, на седници одржаној дана 16. септембра 2024. године донело Решење о усвајању Извештаја о степену усклађености планираних и реализованих активности из Програма пословања ЈКСП „Морава“ Лапово за период од 01. 01. 2024. до 30. 06. 2024. године број 002653762 2024 08233 003 000 060 107 04 040 и исто доставило Скупштини са Шестомесечним извештајем о степену реализације Програма пословања ЈКСП „Морава“ Лапово за период од 01. 01. 2024. до 30. 06. 2024. године ради даљег извештавања.

Имајући у виду наведено, у складу са наведеним одредбама, а у вези са одредбама члана 37. тачака 9. и 53. Статута општине Лапово, Скупштина општине даје сагласност на извештај о реализацији програма пословања ЈКСП „Морава“ Лапово, те је донета одлука као у диспозитиву.